|  |  |
| --- | --- |
| CILJNA SKUPINA | 12+ |
| NASLOV | DELČKI MOJE IDENTITETE |
| TRAJANJE AKTIVNOSTI | 30-40 min |
| UČNI CILJI | Refleksija o skupinskih identitetah udeležencev, zavedanju samega sebe in raznolikosti (v čem smo si drugačni/podobni).  Posebej je potrebno poudariti dejstvo, da pogosto pozabljamo na kategorije, ki se večini ljudi zdijo samoumevne (bela koža, spol, država izvora, jezik, starost), pa vendar bi zaradi njih v drugačnem kontekstu lahko tudi sami izkusili diskriminacijo. |
| MATERIALI | Papir, pisala, izroček. |
| PRIPRAVA | Izroček, seznam vseh kategorij |
| IZVEDBA | 1. korak: Udeležence prosite, da vsak posamezno dopolni izroček z imenom na sredini in lastnimi idejami o tem, katerim družbenim skupinam pripadajo (pet polj). Poskusite biti čim manj sugestivni in jih spodbudite, naj pomislijo na trenutno sliko, ki se lahko že jutri ali v drugačnih okoliščinah spremeni. Opomnite jih, da bodo informacije, ki jih navedejo, ostale anonimne, če tako želijo, saj bodo služile le kot izhodišče za diskusijo. Udeležence prosite, da podčrtajo skupino, ki se jim, v danem trenutku, zdi najpomembnejša.  2. korak: Razdelite udeležence v pare in naj si med seboj izmenjajo svoje ugotovitve.  3.korak: Razložite sledeč postopek:  Povejte, da boste navedli različne kategorije. Če se navedena kategorija ujema z delčkom na delovnem listu/izročku, naj udeleženci\_ke vstanejo in ostanejo v tem položaju. Opozorite, da se aktivnost izvaja v tišini, brez govorjenja, saj je pomembno, da spremljajo dogajanje okrog sebe in ostanejo tiho. Preberite prvo kategorijo – udeleženci vstanejo. Prosite ljudi, naj ostanejo v tem položaju, če se omenjena kategorija nanaša na njihovo najpomembnejšo (podčrtano) skupino/kategorijo – ostali lahko sedejo nazaj. Čez nekaj trenutkov se lahko vsi udeleženci usedejo nazaj in preberete naslednjo kategorijo po istem postopku. Dopustite nekaj časa, četudi nihče od udeležencev ne vstane.  Kategorije:   * vera * etnično poreklo * državljanstvo * spol * spolna usmerjenost * poklic * starost * družbeni status * invalidnost * zdravstveno stanje * hobi, prosti čas * družina * prijatelji * šola, fakulteta * šport * neprofitne dejavnosti * politično udejstvovanje/ opredelitev * soseska, dom * jeziki * manjšine * glasba in druge zvrsti umetnosti * prehranjevalne navade (npr. vegetarijanec)   Na koncu vprašajte udeležence o možnih dodatnih kategorijah, ki še niso bile omenjene in s predlaganimi kategorijamo nadaljujte po istem postopku. Kategorije lahko dodajate/prilagajate glede na cilje (migranti, begunci itd.).    4.korak: Skupinska diskusija o njihovih izkušnjah. |
| VLOGA UČITELJA | Učitelj fasilitira aktivnost. |
| MOŽNI IZZIVI IN KAKO JIH NASLOVITI | Pomembno je, da pred začetkom zagotovimo varen prostor in udeležencev na silimo, da z drugimi delijo/izmenjajo svoje delčke identitete (pravilo stop).  Udeležencem vnaprej razložite, da lahko, če tako čutijo, ostanejo v sedečem položaju ves čas.  Dopustite dovolj časa, ne hitite od enega vprašanja na drugega.  Udeleženci bodo morda želeli razložiti, zakaj stojijo/sedijo. Prosite jih, da ostanejo tiho, ker je to pomembno za aktivnost in povejte, da bo ob koncu dovolj prostora za diskusijo o tem.  Aktivnost prikaže naše predstave o drugih, vendar lahko spodbudi napačno razumevanje in stereotipiziranje (opozorilo na koncu). |
| VRAŠANJA ZA DISKUSIJO | * Vam je bilo pri tej aktivnost karkoli težko? * Kako ste se počutili, ko ste bili edina oseba, ki je vstala oz. ko je vstala skoraj cela skupina? Je bilo kaj drugače? * Kako ste se počutili, ko ste bili edina oseba, ki je sedela na stolu ali v manjši skupini ljudi, ki so obsedeli na stolu? * Ste o kateri osebi v skupini spoznali kaj novega? [Pozor: Bodite pozorni, da lahko to vprašanje vodi do napačnega razumevanja in stereotipiziranja med udeleženci. Jasno povejte, da za nekoga, ki je morda vstal pri kategoriji “spolna usmerjenost” ni nujno, da je ta oseba homoseksualna, ampak lahko pomeni, da npr. moški sebe definira kot heteroseksualnega moškega. Ravno tako lahko za nekoga, ki je vstal pri kategoriji vera ali politika velja, da je oseba ateist ali pa ga politika enostavno ne zanima, itd.]. * Ali je bilo pri kateri od kategorij težje vstati oz. obsedeti na stolu? * Ste morda ugotovili, da o nekaterih kategorijah sploh niste razmišljali? Kaj bi lahko bil razlog za to? * Ste se počutili nelagodno, ko niste mogli govoriti o tem, zakaj ste vstali? * Lahko dodate tudi diskusijo o tem, kako vidimo druge ljudi/skupine, za katere pričakujemo, da bodo vstali? Zakaj prihaja do tega (v kontekstu določenih skupin udeležencev, družbeni pritisk, strah pred izpostavljanjem/ranljivost/biti obravnavan slabše/diskriminiran, vprašanje ponosa in varnosti pripadanja) * OPOMBA: Zelo podobna aktivnost z Molekulo identitete, ampak z druge perspektive, manj sugestivna (molekulo predstavi učitelj/trener). |

Vir: Schindlauer Dieter et al, Manual for Trainers, Workshops to Counteract Discrimination, 2006**.**